Hasznos információk boksz kesztyű vásárláshoz.
A kesztyű súlya
A boksz kesztyűk súlyát (! és nem a kesztyű mérete, mint pl a ruháknál) unciában (oz) mérik. Ez alapján megkülönböztetünk: 8, 10, 12, 14, 16, 18 oz-s kesztyűket.
Gyerekeknek 6 - 8oz, Hölgyeknek 8 -10oz, Junioroknak - ifikneknek, Felnőtteknek, Versenyzőknek 12 - 14oz
ajánljuk, valamint 80kg felett már a 16 oz lenne a megfelelő a mindennapi edzésekhez.
Minél nehezebb a kesztyű, annál nehezebb vele az edzés. A 10 oz kesztyű (egyébként ez a versenyzésre előírt súly) nem előnyös a mindennapi edzésekhez. Sparringhoz - azaz kesztyűzéshez 14-16 oz - 100kg felett 18 oz - 20 oz az ajánlott.
Termékeink között egyedülálló módon nagyobb testsúllyal rendelkező vásárlóink részére 20 oz kesztyű is megtalálható.
A 10 oz-s kesztyűket kizárólag versenyzőknek ajánljuk (azt is csak a verseny előtti utolsó 2 héten), mivel a 10 oz kesztyűnél nagy a balesetveszély, társunk könnyedén megsérülhet még akkor is, ha fejvédőt visel és és betartjuk a biztonsági előírásokat.
A boksz kesztyű mérete
A boksz kesztyű akkor jó, ha kényelmes, kezedet ökölbe szorítva, nem lötyög és nem is szorít.
A legfontosabb az, hogy a kesztyűnek eleve olyan kialakítása legyen, hogy minden erőfeszítés nélkül a kezedet ökölbe tartsa. (Inkább kinyitásnál kelljen erőt kifejteni nem ökölbe szorításnál) A hüvelyk ujj legyen levarrva (odavarrva) a kesztyű oldalához (ne tudjuk külön mozgatni.
A nem megfelelő méretű és formájú kesztyű óriási hátrány akár az ütőerőben, nem beszélve az esetleges sérülésekről (csukló, ujj vagy kéz törése, netán az edzőtárs, ellenfél megsebesítése)
Tépőzáras vs. fűzős boksz kesztyű
Ma már a legtöbb helyen tépőzáras boksz kesztyűt használnak. Edzéshez a tépőzárast javasoljuk a gyors fel - és levétele miatt, mivel azt egyedül is fel illetve le tudod venni, míg a fűzősnél kell valaki, aki segít befűzni a kesztyűt. A fűzős kesztyű ezen hátránya azonban egyben az előnye is, mivel a fűző befűzésére való megkérés jó alkalom megismerni új embereket, gyakorolni a segítségkérést :) A fűzős kesztyű jobban ráillik a kézre, majdhogynem a részévé válik, erősebben tartja a csuklót is. Viszont a fűzőt érdemes leragasztani, mivel ez is balesetveszélyes.
A boksz kesztyű színe
A boksz kesztyű színe nem fontos, kivéve ha versenyezni szeretnél benne. Az AIBA versenyszabályzatban a hivatalos színek: kék-fehér és piros-fehér, és kizárólag az AIBA pecséttel ellátott kesztyűket fogadnak el.
Bőr vagy műbőr kesztyű
A bőr kesztyű azért drágább, mint a műbőr, mert jóval tartósabb, sokkal puhább, igényesebb kidolgozás, valódi minőségi áru. Azonban ma már jó minőségű műbőr kesztyűket is lehet kapni.
FONTOS: A kesztyűk tartósságát nagyban javítja, ha minden edzés után teljesen kiszárítod. Egy valódi bőr boksz kesztyű is hetek alatt tönkremegy, ha mindig vizesen edzel benne. A legjobb feltenni egy nem túl forró radiátorra. Nem beszélve az ilyenkor fellépő kellemetlen szagokról sem. A szagokon nagyban segíthet ha a száraz kesztyűt berakod egy nylon zacskóba és így beteszed a mélyhűtőbe 2-3 napra. Extrém eseteknél azonban már ez sem működik. A bőr és műbőr kesztyűket is bőrápolóval időnként le kell ápolni.
A legjobb megoldás ha 2 kesztyűd van és felváltva használod. Így míg az egyikben edzel, addig van ideje a másik kesztyűnek teljesen kiszáradnia.
Bármilyen SZAKMAI információért, felvilágosításért keresd a Győri Patent Gladiátor SE és a Gladiátor Utánpótlás Nevelő Akadémia vezető edzőjét Nagy Zoltánt a zoltan@boxingone.com e-mail címen vagy hívd a +36 20 973 6133 számon.
RENDELÉST EZEN AZ E-MAIL CÍMEN ÉS TELEFONSZÁMON NEM TUDSZ LEADNI!!!
Rendeléssel és áru információval kapcsolatban keresd ügyfélszolgálatunkat a +36 70 935 3475 telefonszámon
hétköznap 8.00 - 16.00, szombaton 9.00 - 12.00